ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องหลักเกณฑ์และวิธีการคืนเงินเข้ากองทุนบำเหน็จบำนาญข้าราชการของข้าราชการที่กลับเข้ารับราชการใหม่พ.ศ. ๒๕๕๑[๑] อาศัยอำนาจตามความในมาตรา๓๘ แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ แก้ไขเพิ่มเติมโดยพระราชบัญญัติกองทุนบำเหน็จบำนาญข้าราชการ(ฉบับที่ ๖) พ.ศ. ๒๕๕๑ และมาตรา ๓๘/๑แห่งพระราชบัญญัติกองทุนบำเหน็จบำนาญข้าราชการ (ฉบับที่ ๖) พ.ศ. ๒๕๕๑ คณะกรรมการกองทุนบำเหน็จบำนาญข้าราชการออกประกาศไว้ดังต่อไปนี้ข้อ ๑ ในประกาศนี้กองทุนหมายความว่า กองทุนบำเหน็จบำนาญข้าราชการข้าราชการหมายความว่าผู้ที่เคยเป็นสมาชิกซึ่งออกจากราชการและกลับเข้ารับราชการใหม่และผู้ที่เคยเป็นสมาชิกซึ่งโอนไปเป็นข้าราชการส่วนท้องถิ่นและโอนกลับเข้ารับราชการใหม่ข้อ ๒ ข้าราชการที่กลับเข้ารับราชการใหม่ตามมาตรา๓๘ ตั้งแต่วันที่ประกาศนี้ใช้บังคับให้แจ้งความประสงค์ตามแบบที่เลขาธิการกำหนดเพื่อส่วนราชการเจ้าสังกัดลงนามและนำส่งกองทุนภายในสามสิบวันนับแต่วันที่กลับเข้ารับราชการใหม่ข้อ ๓ ข้าราชการซึ่งได้รับหรือมีสิทธิได้รับบำนาญและได้รับเงินประเดิม เงินชดเชยและผลประโยชน์ตอบแทนเงินดังกล่าวจากกองทุนไปแล้วหากประสงค์จะนับเวลาราชการต่อเนื่องให้คืนเงินที่ได้รับไปทั้งจำนวนแก่กองทุนตามจำนวนที่กองทุนแจ้งภายในหนึ่งร้อยแปดสิบวันนับแต่วันกลับเข้ารับราชการใหม่เว้นแต่ขณะออกจากราชการยังไม่ได้ยื่นคำขอรับเงินจากกองทุนให้ถือว่ากองทุนได้รับเงินจำนวนดังกล่าวแล้วข้อ ๔ ข้าราชการซึ่งกลับเข้ารับราชการใหม่ที่ประสงค์จะส่งเงินสะสมเงินสมทบและผลประโยชน์ตอบแทนเงินดังกล่าวที่ได้รับไปแล้วแก่กองทุนเพื่อให้กองทุนนำไปลงทุนหาผลประโยชน์ต่อไปให้ส่งคืนเงินดังกล่าวแก่กองทุนตามจำนวนที่กองทุนแจ้ง ภายในหนึ่งร้อยแปดสิบวันนับแต่วันกลับเข้ารับราชการใหม่เว้นแต่ขณะออกจากราชการยังไม่ได้ยื่นคำขอรับเงินจากกองทุนให้ถือว่ากองทุนได้รับเงินจำนวนดังกล่าวแล้วข้อ ๕ ให้กองทุนแจ้งรายละเอียดยอดเงินที่ต้องนำส่งและวิธีการคืนเงินให้ส่วนราชการเจ้าสังกัดและสมาชิกทราบภายในห้าวันทำการนับแต่วันที่ได้รับแบบตามข้อ๒ ถูกต้องครบถ้วนเมื่อกองทุนได้รับชำระเงินดังกล่าวจากสมาชิกแล้วให้กองทุนจัดส่งเอกสารหลักฐานการรับเงินให้แก่สมาชิกผู้นั้นพร้อมสำเนาให้ส่วนราชการเจ้าสังกัดเพื่อจัดเก็บเป็นหลักฐานและบันทึกไว้ในสมุดหรือแฟ้มประวัติของข้าราชการรายนั้นข้อ ๖ การคำนวณผลประโยชน์จากการคืนเงินประเดิมเงินชดเชยและผลประโยชน์ตอบแทนเงินดังกล่าว หรือการส่งเงินสะสมเงินสมทบและผลประโยชน์ตอบแทนเงินดังกล่าวที่ได้รับไปแล้วจะเริ่มคำนวณนับแต่วันที่กองทุนได้รับเงินเข้าบัญชีแล้วข้อ ๗ ข้าราชการซึ่งออกจากราชการและกลับเข้ารับราชการใหม่ตั้งแต่วันที่๑๔ กุมภาพันธ์ ๒๕๕๑ แต่ก่อนวันที่ประกาศนี้ใช้บังคับ ให้แจ้งความประสงค์ตามข้อ ๒ภายในสามสิบวันนับแต่วันที่ประกาศนี้ ใช้บังคับ และให้คืนเงินตามข้อ ๓ และข้อ ๔ภายในหนึ่งร้อยแปดสิบวันนับแต่วันที่ประกาศนี้ใช้บังคับข้อ ๘[๒]ในกรณีที่ข้าราชการซึ่งกลับเข้ารับราชการใหม่ไม่สามารถคืนเงินตามข้อ๓ ข้อ ๔ หรือข้อ ๗ได้ภายในระยะเวลาที่กำหนดไว้โดยมิใช่ความผิดของข้าราชการซึ่งกลับเข้ารับราชการใหม่ข้าราชการซึ่งกลับเข้ารับราชการใหม่นั้นอาจร้องขอต่อส่วนราชการเจ้าสังกัดโดยระบุเหตุขัดข้องและระยะเวลาที่ขอขยายออกไปเพื่อให้ส่วนราชการเจ้าสังกัดมีหนังสือแจ้งให้กองทุนพิจารณาการขยายระยะเวลาการคืนเงินตามข้อ๓ ข้อ ๔ หรือข้อ ๗ ให้แก่ข้าราชการซึ่งกลับเข้ารับราชการใหม่นั้นต่อไปให้เลขาธิการเป็นผู้มีอำนาจพิจารณาขยายระยะเวลาการคืนเงินให้แก่ข้าราชการซึ่งกลับเข้ารับราชการใหม่ตามวรรคหนึ่งทั้งนี้ตั้งแต่วันที่ ๑ สิงหาคม ๒๕๕๑ เป็นต้นไปประกาศ ณ วันที่ ๑๙มิถุนายน พ.ศ. ๒๕๕๑สถิตย์ ลิ่มพงศ์พันธุ์รองปลัดกระทรวงการคลังรักษาราชการแทนปลัดกระทรวงการคลังประธานกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องหลักเกณฑ์และวิธีการคืนเงินเข้ากองทุนบำเหน็จบำนาญข้าราชการของข้าราชการที่กลับเข้ารับราชการใหม่(ฉบับที่ ๒) พ.ศ. ๒๕๕๓[๓]ข้อ ๓ ให้เลขาธิการมีอำนาจพิจารณาขยายระยะเวลาการคืนเงินตามข้อ๓ ข้อ ๔ หรือข้อ ๗ ของประกาศคณะกรรมการกองทุนบำเหน็จบำนาญข้าราชการ เรื่องหลักเกณฑ์และวิธีการคืนเงินเข้ากองทุนบำเหน็จบำนาญข้าราชการของข้าราชการที่กลับเข้ารับราชการใหม่พ.ศ. ๒๕๕๑ในกรณีที่ข้าราชการซึ่งกลับเข้ารับราชการใหม่ไม่สามารถคืนเงินได้ภายในระยะเวลาที่กำหนดไว้โดยมิใช่ความผิดของข้าราชการซึ่งกลับเข้ารับราชการใหม่และส่วนราชการเจ้าสังกัดของข้าราชการซึ่งกลับเข้ารับราชการใหม่ได้มีหนังสือแจ้งให้กองทุนพิจารณาขยายระยะเวลาการคืนเงินตามข้อ๓ ข้อ ๔ และข้อ ๗ให้แก่ข้าราชการซึ่งกลับเข้ารับราชการใหม่ไว้แล้วก่อนวันที่ประกาศนี้มีผลใช้บังคับด้วยปริญสินีย์/ผู้จัดทำ๒๙ ธันวาคม ๒๕๕๗[๑] ราชกิจจานุเบกษาเล่ม ๑๒๖/ตอนพิเศษ ๑๕๐ ง/หน้า ๕๑/๑๒ ตุลาคม ๒๕๕๒[๒] ข้อ ๘ เพิ่มโดยประกาศคณะกรรมการกองทุนบำเหน็จบำนาญข้าราชการ เรื่องหลักเกณฑ์และวิธีการคืนเงินเข้ากองทุนบำเหน็จบำนาญข้าราชการของข้าราชการที่กลับเข้ารับราชการใหม่(ฉบับที่ ๒) พ.ศ. ๒๕๕๓[๓] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๒๒๔/๑๑ ธันวาคม ๒๕๕๗